ai4bharat/Pralekha huggingface dataset:
சுற்றுலா அமைச்சகம்
'நமது தேசத்தை பாருங்கள்' வரிசையின் கீழ் 21வது இணையக் கருத்தரங்கை 'போபால் புகைப்பட நடைப்பயணம், பாரம்பரியம், கலாச்சாரம் மற்றும் சுற்றுலா' என்னும் தலைப்பில் சுற்றுலா அமைச்சகம் நடத்தியது
'வியக்கத்தக்க இந்தியாவின் இதயமாக' விளங்கும் மத்தியப் பிரதேசத்தின் தலைநகரான போபாலின் பாரம்பரியம், கலாச்சாரம் மற்றும் சுற்றுலாவை 19.05.2020 அன்று நடந்த சுற்றுலாத் துறையின் 'நமது தேசத்தைப் பாருங்கள்' இணையக் கருத்தரங்கம் காட்சிப்படுத்தியது.
'நமது தேசத்தை பாருங்கள்' இணையக் கருத்தரங்க வரிசையின் கீழ் 21வது நிகழ்ச்சியான 'போபால் புகைப்பட நடைப்பயணம்: பாரம்பரியம், கலாச்சாரம் மற்றும் சுற்றுலாவை' சுற்றுலா அமைச்சகத்தின் கூடுதல் தலைமை இயக்குநர் திருவாளர் ருபீந்தர் பிரார் ஒருங்கிணைக்க, இந்தியா சிட்டி வாக்ஸின் டாக்டர். சவுமி ராயும், திரு. ஹிமான்ஷு ராணாவும், நகர ஆய்வுப்பயண ஆர்வலரான திரு ஷிவம் ஷர்மாவுன் இணைந்து, போபாலின் வரலாறு, கலாச்சாரம் மற்றும் முக்கிய அம்சங்களைப் பற்றி விளக்கிக் கூறினர்.
மத்தியப் பிரதேசத்தின் தலைநகரான போபால் ஏரிகளின் நகரம் என்று அழைக்கப்படுகிறது. மேல் ஏரி, கீழ் ஏரி என்ற இரு முக்கிய ஏரிகளுடனும், வரலாற்று சிறப்புமிக்க இடங்கள், பண்டைய அணிகலன்கள், உடைகள், உணவு மற்றும் இன்னும் பல சிறப்பம்சங்களுடனும் இந்த நகரம் புகழ்பெற்று விளங்குகிறது. போபாலின் வரலாற்று உண்மைகளை, பல்வேறு குறிப்புகளுடனும், போபாலில் அவசியம் காண வேண்டிய இடங்களைப் பற்றியத் தகவல்களுடனும் இந்த இணையக் கருத்தரங்கம் விளக்கியது.
இணையக் கருத்தரங்க நிகழ்ச்சிகளின் காணொளிகள், https://www.youtube.com/channel/UCbzIbBmMvtvH7d6Zo_ZEHDA/featured
என்னும் முகவரியிலும், இந்திய அரசின் சுற்றுலா அமைச்சகத்தின் அனைத்து சமூக ஊடகத் தளங்களிலும் இந்த நிகழ்ச்சிகள் கிடைக்கின்றன.
இணையக் கருத்தரங்கின் அடுத்த பாகம் 21 மே, 2020 அன்று காலை 11 மணிக்கு, 'புலிகள் மற்றும் சுற்றுலா' என்னும் தலைப்பில் நடைபெறும்.
https://bit.ly/2X7FvoD என்னும் சுட்டியில் பதிவு செய்து கொள்ளலாம்.
நுகர்வோர் நலன், உணவு மற்றும் பொது விநியோகம் அமைச்சகம்
சரியான நேரத்தில் மத்திய அரசின் தலையீட்டால் சமையல் எண்ணெய் விலை சரிவு
சமையல் எண்ணெய்களின் உள்நாட்டு சில்லறை விலைகளை மத்திய அரசு உன்னிப்பாகக் கண்காணித்து வருகிறது, இதன் மூலம் சர்வதேச விலை வீழ்ச்சியின் முழு நன்மையும் இறுதி நுகர்வோருக்குக் கிடைப்பதை உறுதிசெய்கிறது. முன்னணி சமையல் எண்ணெய் சங்கங்கள் மற்றும் தொழில்துறையினருடன் வழக்கமான கூட்டங்கள் நடத்தப்படுகின்றன, இதில் சர்வதேச விலை வீழ்ச்சிக்கு ஏற்ப சில்லறை விலைகளைக் குறைக்க அறிவுறுத்தப்படுகிறது.
மேலும், உள்நாட்டு சந்தையில் சமையல் எண்ணெய்களின் விலையைக் கட்டுப்படுத்தவும், எளிதாக்கவும், மத்திய அரசு பின்வரும் நடவடிக்கைகளை எடுத்துள்ளது:
கச்சா பாமாயில், கச்சா சோயாபீன் எண்ணெய், கச்சா சூரியகாந்தி எண்ணெய் மீதான அடிப்படை வரி 2.5 சதவீதத்தில் இருந்து பூஜ்ஜியமாக குறைக்கப்பட்டுள்ளது.
எண்ணெய்கள் மீதான வேளாண் செஸ் வரி 20 சதவீதத்தில் இருந்து 5 சதவீதமாக குறைக்கப்பட்டது.
2022, டிசம்பர் 30 அன்று, இந்த வரி அமைப்பு 2024 மார்ச்31 வரை நீட்டிக்கப்பட்டது.
சுத்திகரிக்கப்பட்ட சோயாபீன் எண்ணெய் மற்றும் சுத்திகரிக்கப்பட்ட சூரியகாந்தி எண்ணெய் மீதான அடிப்படை வரி 32.5 சதவீதத்திலிருந்து 17.5 சதவீதமாகவும், சுத்திகரிக்கப்பட்ட பாமாயில் மீதான அடிப்படை வரி 21.12.2021 அன்று 17.5 சதவீதத்திலிருந்து 12.5 சதவீதமாகவும் குறைக்கப்பட்டது. இந்த வரிவிகிதம் 2024 மார்ச் 31 வரை நீட்டிக்கப்பட்டுள்ளது.
சுத்திகரிக்கப்பட்ட பாமாயில்களின் தாராள இறக்குமதியை மறு உத்தரவு வரும் வரை அரசு நீட்டித்துள்ளது.
20.07.2023 நிலவரப்படி, கச்சா சோயாபீன் எண்ணெய், கச்சா சூரியகாந்தி எண்ணெய், கச்சா பாமாயில், சுத்திகரிக்கப்பட்ட பாமாயில் போன்ற முக்கிய சமையல் எண்ணெயின் சர்வதேச விலை கடந்த ஆண்டை விட கடுமையாக குறைந்துள்ளது. அரசின் தொடர் முயற்சிகள் காரணமாக, சுத்திகரிக்கப்பட்ட சூரியகாந்தி எண்ணெய், சுத்திகரிக்கப்பட்ட சோயாபீன் எண்ணெய், ஆர்பிடி பாமாயில் ஆகியவற்றின் சில்லறை விலை ஓராண்டில் முறையே 29.04%, 18.98% , 25.43% குறைந்துள்ளது.
அரசின் சமீபத்திய முயற்சியாக, சுத்திகரிக்கப்பட்ட சூரியகாந்தி எண்ணெய் மற்றும் சுத்திகரிக்கப்பட்ட சோயாபீன் எண்ணெய் மீதான இறக்குமதி வரி 15.06.2023 முதல் 17.5 சதவீதத்திலிருந்து 12.5 சதவீதமாகக் குறைக்கப்பட்டுள்ளது.
இத்தகவலை நுகர்வோர் நலன், உணவு மற்றும் பொது விநியோகத் துறை இணையமைச்சர் சாத்வி நிரஞ்சன் ஜோதி மக்களவையில் இன்று எழுத்துப்பூர்வமாக அளித்த பதிலில் தெரிவித்தார்.
உள்துறை அமைச்சகம்
சர்தார் படேல் தேசிய ஒற்றுமை விருது - 2021: ஆகஸ்ட் 15ம் தேதி வரை பரிந்துரைக்கலாம்
சர்தார் படேல் தேசிய ஒற்றுமை விருதுக்கு ஆன்லைன் மூலம் மனுத்தாக்கல் செய்ய / பரிந்துரைக்க 2021 ஆகஸ்ட் 15ம் தேதி கடைசி நாள். இதற்கான மனுக்கள் / பரிந்துரைகளை மத்திய உள்துறை அமைச்சகம் https://nationalunityawards.mha.gov.in என்ற இணையதளம் மூலம் பெறுகிறது. நாட்டின் ஒற்றுமை மற்றும் ஒருமைப்பாட்டுக்கு பங்காற்றுவதில் மிக உயர்ந்த விருதை சர்தார் வல்லபாய் படேல் பெயரில் மத்திய அரசு உருவாக்கியுள்ளது.
இந்த விருது, தேசிய ஒற்றுமை மற்றும் ஒருமைப்பாட்டை மேம்படுத்துவதில் ஊக்கமளிக்கும் பங்களிப்புகளையும், வலுவான மற்றும் ஒன்றிணைந்த இந்தியாவின் மதிப்பை மீண்டும் வலியுறுத்துவதையும் அங்கீகரிப்பதை நோக்கமாக கொண்டுள்ளது.
இந்த விருதுக்கு, இந்தியாவின் எந்த குடிமகனும் மதம், இனம், ஜாதி, பாலினம், பிறந்த இடம், வயது, வேலை மற்றும் நிறுவனம் என எந்த பாகுபாடும் இன்றி தகுதியானவர்கள் ஆவர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1732282
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 102.10 கோடியைக் கடந்தது
நாட்டில் கடந்த 24 மணி நேரத்தில் 77,40,676 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 102.10 கோடியைக்  கடந்தது. 1,01,28,910 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 16,479 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,35,48,605 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.17 சதவீதமாக உள்ளது. 2020 மார்ச் மாதத்திற்குப்பின் இதுவே அதிகமான அளவு.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 119 நாட்களாக 50,000க்கும் கீழ் உள்ளது. கடந்த 24 மணி நேரத்தில் 15,906 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 2 லட்சத்திற்கும் கீழ் குறைந்து தற்போது 1,72,594 ஆக உள்ளது; 235 நாட்களில் இது மிகக் குறைந்த எண்ணிக்கையாகும். 2020 மார்ச் மாதத்திற்குப்பின் இது குறைந்த அளவு. நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.51 சதவீதமாக உள்ளது.
கடந்த 24 மணி நேரத்தில் 13,40,158 கொவிட் பரிசோதனைகள் செய்யப்பட்டன. இதுவரை சுமார் 59.97 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 30 நாட்களில் 2 சதவீதத்திற்கும் குறைவாக நீடித்து, தற்போது 1.23 சதவீதமாக உள்ளது. தினசரித் தொற்று உறுதி தற்போது விகிதம் 1.19 சதவீதமாகவும் பதிவாகியுள்ளது. இந்த எண்ணிக்கை தொடர்ந்து 55 நாட்களாக 3 சதவீதத்திற்குக் கீழே 20 நாட்களாக 2 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766052
(Visitor Counter : 168
நிதி அமைச்சகம்
மத்திய அரசின் வட்டி மாற்றங்களுடன் கூடிய பங்குபத்திரம் 2028, 6.54 சதவீத அரசு பங்குகள் 2032 ஆகியவற்றின் விற்பனைக்கான ஏலம் 
மத்திய அரசின் வட்டி மாற்றத்துடன் கூடிய பங்குபத்திரங்கள் 2028, ரூ.4,000 கோடிக்கும், அரசு பங்கு, 2032-ல் 6.54 சதவீதத்தை ரூ.13,000 கோடிக்கும், அரசு பங்கு 2061-ல் 6.95 சதவீதத்தை ரூ.7,000 கோடிக்கும் ஏலம் மூலம் விற்பனை செய்வதற்கான அறிவிப்பை மத்திய அரசு வெளியிட்டுள்ளது. இந்த ஏலம் ரிசர்வ் வங்கியின் மும்பை அலுவலகத்தால், 2022, ஜனவரி 28ம் தேதி நடத்தப்படும்.
அறிவிக்கப்பட்ட பங்கு விற்பனையில் 5 சதவீதம் வரை தகுதியான தனிநபர்களுக்கும், நிறுவனங்களுக்கும் போட்டியற்ற முறை திட்டத்தின் கீழ் ஒதுக்கப்படும்.
போட்டியுடன் கூடிய, போட்டியற்ற ஏலங்கள் இரண்டையும், ரிசர்வ் வங்கியின் இ-கூபர் அமைப்பில் ஜனவரி 28ம் தேதி மின்னணு முறையில் தாக்கல் செய்ய வேண்டும். போட்டியற்ற ஏலத்தை காலை 10.30 மணி முதல் 11 மணிக்குள்ளும், போட்டியுடன் கூடிய ஏலத்தை காலை 10.30 மணி முதல் 11.30 மணிக்குள்ளும் தாக்கல் செய்ய வேண்டும்.
ஏல முடிவுகள் ஜனவரி 28ம் தேதி அறிவிக்கப்படும். ஏலம் எடுத்தவர்கள் பணத்தை ஜனவரி 31ம் தேதிக்குள் செலுத்த வேண்டும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1792214
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கலின் 160-வது நாள்: 30.72 கோடிக்கும் அதிகமான தடுப்பூசிகள் இது வரை செலுத்தப்பட்டுள்ளன
இன்றிரவு 7 மணி அளவில் வெளியான தற்காலிக அறிக்கையின் படி, 30.72 கோடிக்கும்  அதிகமான தடுப்பூசிகளை நாடு இதுவரை செலுத்தி உள்ளது.
ஜூன் 21-ல் இருந்து அனைவருக்கும் தடுப்புமருந்து வழங்கும் நடவடிக்கை தொடங்கி உள்ள நிலையில், இன்றிரவு 7 மணி அளவிலான தற்காலிக அறிக்கையின் படி, 54.07 லட்சம்  தடுப்பூசி டோஸ்கள் இன்று வழங்கப்பட்டுள்ளன
18-44 வயது பிரிவில் 35,44,209 பயனாளிகள் தங்களது முதல் டோஸ் தடுப்பூசியையும், 67,627 பயனாளிகள் தங்களது இரண்டாவது டோசையும் இன்று பெற்றனர், 37 மாநிலங்கள்/யூனியன் பிரதேசங்களில் இருக்கும் 7,43,45,835 பேர் முதல் டோசையும், 15,70,839 நபர்கள் இரண்டாம் டோசையும் மூன்றாம் கட்ட தடுப்பூசி வழங்கல் தொடங்கியதில் இருந்து இது வரை பெற்றுள்ளனர்.
ஆந்திரப் பிரதேசம், அசாம், பிகார், சத்தீஸ்கர், தில்லி, குஜராத், ஹரியானா, ஜார்கண்ட், கர்நாடகா, கேரளா, மத்தியப் பிரதேசம், மகாராஷ்டிரா, ராஜஸ்தான், தமிழ்நாடு, தெலங்கானா, ஒடிசா, உத்தரப் பிரதேசம் மற்றும் மேற்கு வங்கம் ஆகிய மாநிலங்கள் 18-44 வயது பிரிவில் உள்ள 10 லட்சத்திற்கும் அதிகமானோருக்கு முதல் டோஸ் கொவிட் தடுப்பு மருந்தை இது வரை வழங்கியுள்ளன.
தமிழ்நாட்டில் மட்டும் 4275722 பேர் முதல் டோஸ் தடுப்பூசியையும், 37476 நபர்கள் இரண்டாம் டோசையும் இது வரை செலுத்திக் கொண்டுள்ளனர். புதுச்சேரியில் 154601 பேர் முதல் டோஸ் தடுப்பூசியை இது வரை செலுத்திக் கொண்டுள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730124
----
(Visitor Counter : 141
பிரதமர் அலுவலகம்
இந்தியா-இங்கிலாந்து காணொலி உச்சி மாநாடு
பிரதமர் திரு நரேந்திர மோடி மற்றும் இங்கிலாந்து பிரதமர் மாண்புமிகு போரிஸ் ஜான்சன் காணொலி உச்சி மாநாடு ஒன்றை இன்று நடத்தினர்.
ஜனநாயகம், அடிப்படை சுதந்திரம், சட்டத்தின் ஆட்சி, வலுவான ஒத்துழைப்பு மற்றும் வளரும் கூட்டுறவு ஆகியவற்றின் அடிப்படையில் யுக்திசார்ந்த ஒத்துழைப்பை பகிர்ந்து கொள்ளும் இந்தியாவும் இங்கிலாந்தும் நீண்டகால நட்புறவை பேணி வருகின்றன.
இருதரப்பு உறவை விரிவான யுக்திசார்ந்த கூட்டாக முன்னேற்ற லட்சியமிக்க ‘ரோட்மேப் 2030’ உச்சி மாநாட்டில் வகுக்கப்பட்டது. மக்களுக்கிடையேயான உறவு, வர்த்தகம் மற்றும் பொருளாதாரம், ராணுவம் மற்றும் பாதுகாப்பு, பருவநிலை மாற்ற நடவடிக்கை மற்றும் சுகாதாரம் ஆகிய முக்கிய துறைகளில் அடுத்த 10 வருடங்களில் ஆழமான மற்றும் வலுவான கூட்டு நடவடிக்கைகளுக்கு இது வழிவகுக்கும்.
கொவிட்-19 நிலைமை குறித்து விவாதித்த இரு தலைவர்களும், பெருந்தொற்றுக்கு எதிரான போரில் இரு நாடுகளுக்கிடையேயான தற்போதைய ஒத்துழைப்பையும், தடுப்பு மருந்துகளில் உள்ள வெற்றிகரமான ஒத்துழைப்பையும் குறிப்பிட்டனர். இந்தியாவில் தீவிர கொவிட்-19 இரண்டாம் அலைக்கிடையே இங்கிலாந்து அளித்த மருத்துவ உதவிக்காக பிரதமர் ஜான்சனுக்கு பிரதமர் திரு நரேந்திர மோடி நன்றி தெரிவித்தார்.
மருந்துகளையும், தடுப்பூசிகளையும் இங்கிலாந்து உள்ளிட்ட நாடுகளுக்கு கடந்த வருடம் இந்தியா வழங்கியதை பிரதமர் திரு ஜான்சன் பாராட்டினார்.
உலகின் ஐந்தாவது மற்றும் ஆறாவது பெரிய பொருளாதாரங்களுக்கிடையேயான வர்த்தக சாத்தியக்கூறுகளை அடைவதற்காக மேம்படுத்தப்பட்ட வர்த்தக கூட்டை இரு பிரதமர்களும் தொடங்கி வைத்தனர்.
2030-க்குள் இருதரப்பு வர்த்தகத்தை இரட்டிப்பாக்கவும் இலக்கு நிர்ணயிக்கப்பட்டுள்ளது. மேம்படுத்தப்பட்ட வர்த்தக கூட்டின் ஒரு பகுதியாக, விரிவான மற்றும் சமமான சுதந்திர வர்த்தக ஒப்பந்தம் குறித்து பேசுவதற்கான வழிமுறையை உருவாக்க இந்தியா மற்றும் இங்கிலாந்து ஒத்துக் கொண்டன. பலன்களை விரைந்து அடைவதற்கான இடைக்கால வர்த்தக ஒப்பந்தமும் இதில் அடங்கும்.
மேம்படுத்தப்பட்ட வர்த்தக கூட்டின் மூலம் இரு நாடுகளிலும் பல்லாயிரக்கணக்கில் நேரடி மற்றும் மறைமுக வேலைவாய்ப்புகள் உருவாக்கப்படும்.
ஆராய்ச்சி மற்றும் கண்டுபிடிப்பு கூட்டுகளில் இந்தியாவின் இரண்டாவது பெரிய கூட்டாளியாக இங்கிலாந்து உள்ளது. ஆப்பிரிக்கா தொடங்கி குறிப்பிட்ட வளரும் நாடுகளுக்கு இந்தியாவின் புதுமைகளை பகிர்வதற்கான இந்தியா-இங்கிலாந்துக்கிடையேயான புதிய ‘சர்வதேச புதுமை கூட்டு’, உச்சி மாநாட்டின் போது அறிவிக்கப்பட்டது.
டிஜிட்டல் மற்றும் ஐசிடி பொருட்கள் உள்ளிட்ட வளர்ந்து வரும் தொழில்நுட்பங்களில் ஒத்துழைப்பை மேம்படுத்தவும், விநியோக சங்கிலியை உறுதிப்படுத்தவும் இருதரப்பும் ஒத்துக்கொண்டன. கடல்சார் கூட்டு, தீவிரவாத எதிர்ப்பு நடவடிக்கைகள் மற்றும் சைபர் தளம் ஆகியவை உள்ளிட்ட ராணுவ மற்றும் பாதுகாப்பு ஒத்துழைப்பை வலுப்படுத்தவும் இருதரப்பும் ஒத்துக்கொண்டன.
இந்தோ-பசிபிக்கில் ஒத்துழைப்பு மற்றும் ஜி7 உள்ளிட்ட பிராந்திய மற்றும் சர்வதேச விஷயங்கள் குறித்த தங்களது கருத்துகளை இரு பிரதமர்களும் பகிர்ந்து கொண்டனர். பாரிஸ் ஒப்பந்தத்தின் லட்சியங்களை அடையவும், இங்கிலாந்தால் இந்த வருடம் ஏற்பாடு செய்யப்படவிருக்கும் காப்26-ல் நெருங்கி பணியாற்றவும் இரு தலைவர்களும் உறுதியேற்றனர்.
இரு நாடுகளின் மாணவர்கள் மற்றும் தொழில்முறை பணியாளர்கள் நாடு விட்டு நாடு செல்லுதல் மற்றும் போக்குவரத்து தொடர்பான விரிவான கூட்டை இந்தியா மற்றும் இங்கிலாந்து தொடங்கின.
நிலைமை சீரடைந்த பின் பிரதமர் ஜான்சனின் இந்திய வருகையை தாம் எதிர்நோக்குவதாக பிரதமர் தெரிவித்தார். ஜி-7 உச்சி மாநாட்டுக்காக இந்திலாந்து வருமாறு பிரதமர் திரு மோடிக்கு பிரதமர் திரு ஜான்சன் அழைப்பு விடுத்தார்.
கலாசாரத்துறை அமைச்சகம்
வேலை வாய்ப்புகளை உருவாக்குபவர்களின் பூமியாக இந்தியா உருவெடுத்து வருகிறது: மத்திய அமைச்சர் திரு ஜி. கிஷன் ரெட்டி
ஹைதராபாத்தில் இன்று நடைபெற்ற ஜி-20 புத்தொழில் 20  குழுவின் தொடக்கக் கூட்டத்தில் மத்திய கலாச்சாரம், சுற்றுலா மற்றும் வடகிழக்குப் பகுதி மேம்பாட்டுத் துறை அமைச்சர் திரு ஜி கிஷன் ரெட்டி கலந்து கொண்டார். கூட்டத்தில் மத்திய வர்த்தகம் மற்றும் தொழில்துறை இணையமைச்சர் திரு சோம் பிரகாஷ், ஜி-20 மாநாட்டின் தலைமை ஒருங்கிணைப்பு அதிகாரி  திரு. அமிதாப் காந்த், நித்தி ஆயோக்கின் தலைமைச் செயல் அதிகாரி திரு. பரமேஸ்வரன் ஐயர், வர்த்தகம் மற்றும் தொழில்துறை அமைச்சகத்தின் அதிகாரிகள் மற்றும் பிரதிநிதிகள் கலந்து கொண்டனர். ஜி-20 நாடுகளில் இருந்து வந்த பிரதிநிதிகள், பார்வையாளர் நாடுகளின் சிறப்பு அழைப்பாளர்கள், பல்வேறு அமைப்புகளின் பிரதிநிதிகள், உலகளாவிய மற்றும் இந்திய புத்தொழில் சூழல் அமைப்பு பிரதிநிதிகள் உள்ளிட்டோரும் இந்தக் கூட்டத்தில் பங்கேற்றனர்.
'2047 ஆம் ஆண்டுக்கான அமிர்த காலப் புதுமை' என்ற கருப்பொருளில் உரையாற்றிய திரு. கிஷன் ரெட்டி, இந்தியாவின் தலைமையின் கீழ் ஜி-20 அமைப்பு, கூட்டு ஒத்துழைப்புடன், பொறுப்புடன் செயல்பட்டு வெற்றிகளை அடைவது மற்றும் பகிர்ந்து கொள்வது என்ற நோக்கில் செயலாற்றுவதாகக் கூறினார். இந்தியாவில் புத்தொழில் அமைப்பு குறித்துப் பேசிய அவர், 350 பில்லியன் டாலர் மதிப்பீட்டில் 100-க்கும் மேற்பட்ட யூனிகார்ன்களுடன் 85,000 பதிவு செய்யப்பட்ட புத்தொழில் நிறுவனங்கள் இந்தியாவில் இருப்பதாகக் கூறினார். புத்தொழில் நிறுவனங்கள் மூலம், இந்திய இளைஞர்கள் வேலை தேடுபவர்களாக இல்லாமல் வேலைகளை உருவாக்குபவர்களாக மாற விரும்புவதாக அவர் கூறினார்.
துடிப்பான கண்டுபிடிப்புகள் மற்றும் புத்தொழில் சூழல் அமைப்பை வளர்ப்பதில் மத்திய அரசு எடுத்துள்ள பல்வேறு நடவடிக்கைகள் குறித்தும் திரு. கிஷன் ரெட்டி எடுத்துரைத்தார். கடந்த 7 ஆண்டுகளில் உலகளாவிய கண்டுபிடிப்பு குறியீட்டில் இந்தியா 41 இடங்கள் முன்னேறியதற்கு மத்திய அரசின் அயராத முயற்சியே காரணம் என்று திரு. கிஷன் ரெட்டி கூறினார். இந்தியா வளமான வாழ்க்கைக் கலாச்சார பாரம்பரியத்தின் தாயகம் என்று கூறிய அவர், ஜி-20 பிரதிநிதிகள் இங்கு தங்கியிருக்கும்போது அவர்கள் முழுமையான இந்திய கலாசார அனுபவத்தைப் பெற அரசு நடவடிக்கை எடுத்து வருகிறது என்றார்.
ரசாயனம் மற்றும் உரங்கள் அமைச்சகம்
அரசாங்கம் யூரியாவுக்கு வேப்பெண்ணெய் பூசுவதில் நடைபெறும் தீய பழக்கங்களை தடுப்பதற்காக பல செயல்முறைகளை நடைமுறைக்குக் கொண்டு வந்திருக்கிறது: திரு மனுசுக்லால் மண்டவியா
மத்தியத் துணையமைச்சர் சாலைபோக்குவரத்து & நெடுஞ்சாலைகள் , கப்பல் மற்றும் இராசயனப்பொருள்கள் & உரங்கள் , திரு மன்சுக் எல். மண்டவியா, இன்று எழுத்து மூலம் இராஜ்யசபை கேள்வி ஒன்றுக்கு அளித்த பதிலில் அரசாங்கம் யூரியாவுக்கு வேப்பெண்ணெய் பூசுவதில் நடைபெறும் தீய பழக்கமான வேப்பெண்னெய்க்குபதில் சாதாரன மலிவு எண்ணெயை பயன்படுத்துதல் போன்றவற்றைத் தடுப்பதற்காக பல கீழ்க்கண்ட செயல்முறைகளை நடைமுறைக்குக் கொண்டு வந்திருக்கிறது என்று கூறி இருக்கிறார்:
உரங்கள் துறை  அவ்வப்போது யூரியா யூனிட்டுகளுக்கு வழங்கியுள்ள அறிவுரைகளில் வேப்பெண்ணெயின் தரத்தை காப்பதின் அவசியத்தையும் மற்றும் அதை தரமான வேப்பெண்ணெய் தயாரிப்பவர்களிடம் இருந்து மட்டுமே பெறவேண்டும் என்பதையும் வலியுறுத்தி இருக்கிறது
உரங்கள் துறை, கூட்டுறவு & விவசாயிகள் நலம் , 6 பிப்ரவரி 2017 தேதியிட்ட ஆணையில் நீம் பூசிய யூரியாபற்றிய
தனிக்குறிப்பீடு மாற்றப்பட்டு ஒருஅடிக்குறிப்பு நீம் ஆயில் பற்றிய தனிக்குறிப்பீடு சேர்க்கப்பட்டுள்ளது. டிஒஃப் அனைத்து யூரியா தயாரிப்பாளர்களையும்/ இறக்குமதியாளர்களையும் நீம் ஆயில் பற்றிய குறிப்பீட்டை நீம் பூசப்பட்ட யூரியா தயாரிப்பதில் அப்படியே சிறிதும் வழுவாமல் பின்பற்ற வேண்டும் என்று அறிவுறுத்தி இருக்கிறது.
டிஒஃப், டிஏசி&ஃப்டபில்யூ வை மத்திய சோதனைக்கூடங்களை நீம் ஆயில் மாதிரிகளை நீம் பூசிய யூரியாதயாரிக்கும் இடங்களான யூரியா தயாரிக்கும் பகுதிகளில் இருந்து எடுத்து வந்து அதன் தரம் நீம் எண்ணெயின் குறிப்பீட்டுக்கு ஒத்து இருக்கிறதா என்று பார்க்க வேண்டும் என்று கேட்டுக்கொள்கிறது.
டி ஒஃப் அனைத்து யூரியா உற்பத்தியாளர்கள் / இறக்குமதியாளர்கள் ஆகியோருக்கு வழங்கப்பட வேண்டிய நீம் ஆயிலின் உற்பத்தி/ இறக்குமதி கொள்ளளவு மற்றும் எண்ணளவு பற்றிய விவரங்கள் ஏல அறிவிப்பில் சேர்க்கப்பட வேண்டும் என்ற ஆலோசனை வழங்கி இருக்கிறது.
பிரதமர் அலுவலகம்
புரட்சித் தலைவர் டாக்டர் எம் ஜி ராமச்சந்திரன் சென்ட்ரல் ரயில் நிலையம் முழுவதும் சூரிய சக்தியில் இயங்கும் ஆற்றலைப் பெற்றிருப்பதற்கு பிரதமர் மகிழ்ச்சி தெரிவித்துள்ளார்
புரட்சித் தலைவர் டாக்டர் எம் ஜி ராமச்சந்திரன் சென்ட்ரல் ரயில் நிலையம் முழுவதும் சூரிய சக்தியில் இயங்கும் ஆற்றலைப் பெற்றிருப்பதற்கு பிரதமர் திரு நரேந்திர மோடி தமது மகிழ்ச்சியைத் தெரிவித்துள்ளார்.
மத்திய ரயில்வே, தகவல் தொடர்பு மற்றும் மின்னணு மற்றும் தகவல் தொழில்நுட்ப அமைச்சர் திரு அஸ்வினி வைஷ்ணவ் வெளியிட்டுள்ள சுட்டுரைச் செய்திக்கு பதிலளித்துள்ள பிரதமர், “சூரிய சக்திக்கான பாதையை புரட்சித் தலைவர் டாக்டர் எம் ஜி ராமச்சந்திரன் சென்ட்ரல் ரயில் நிலையம் வகுத்து தந்திருப்பது மகிழ்ச்சி அளிக்கிறது”, என்று கூறியுள்ளார்.
பாதுகாப்பு அமைச்சகம்
கொச்சியில்நாளை ஐஎன்எஸ் விக்ராந்த் கப்பலில் நடைபெறும் சர்வதேச யோகா தின நிகழ்ச்சியில்பாதுகாப்புத்துறை அமைச்சர் ராஜ்நாத் சிங் பங்கேற்கிறார்
2023 ஜூன் 21 ஆம் தேதி சர்வதேச யோகா தினத்தை முன்னிட்டு உள்நாட்டில் தயாரிக்கப்பட்ட விமானம் தாங்கி போர்க்கப்பலான ஐ.என்.எஸ் விக்ராந்தில் பாதுகாப்பு அமைச்சர் திரு ராஜ்நாத் சிங் இந்திய கடற்படை வீரர்களுடன் யோகா பயிற்சியில் இணைகிறார்.
கடற்படைத் தளபதி அட்மிரல் ஆர்.ஹரி குமார்; கடற்படை நல்வாழ்வு சங்கத்தின் தலைவர் திருமதி கலா ஹரி குமார், இந்திய கடற்படை மற்றும் பாதுகாப்பு அமைச்சகத்தின் பிற மூத்த அதிகாரிகள் கலந்து கொள்கின்றனர்.
அக்னிவீர்கள் உள்ளிட்ட ஆயுதப்படை வீரர்கள் ஒற்றுமை மற்றும் நல்வாழ்வை தழுவி இந்த நிகழ்வில் பங்கேற்க உள்ளனர். யோகா அமர்வுக்குப் பிறகு, பாதுகாப்பு அமைச்சர் கூட்டத்தில் உரையாற்றி யோகா பயிற்றுநர்களை கௌரவிக்கிறார்.
இந்நிகழ்ச்சியில், 'யோகாவின் பெருங்கடல் வளையம்' என்ற கருப்பொருளை வலியுறுத்தும் இந்திய கடற்படையின் செயல்பாடுகள் குறித்த பிரத்யேக வீடியோவை இந்திய கடற்படை வெளியிடுகிறது. அதே நேரத்தில் இந்திய பெருங்கடல் பிராந்தியத்தில் நிறுத்தப்பட்டுள்ள இந்திய கடற்படை பிரிவுகள் நட்பு நாடுகளின் பல்வேறு துறைமுகங்களுக்கு பயணம் செய்து சர்வதேச யோகா தினம் 2023-ன் கருப்பொருளான "வசுதைவ குடும்பகம்" என்ற செய்தியை பரப்பும். 2014 ஆம் ஆண்டில் ஒரு தீர்மானத்தின் மூலம் ஜூன் 21 ஐ சர்வதேச யோகா தினமாக ஐ.நா அங்கீகரித்ததன் ஒன்பதாவது ஆண்டு இது என்பது குறிப்பிடத்தக்கது.
இந்நிகழ்ச்சிக்கு பின்னர் பாதுகாப்புத்துறை அமைச்சர் கொச்சியில் உள்ள தெற்கு கடற்படை தளத்தில் ஒருங்கிணைந்த துருவ் வளாகத்தை திறந்து வைக்கிறார். ஐ.எஸ்.சி 'துருவ்' உள்நாட்டில் தயாரிக்கப்பட்ட நவீன அதிநவீன சிமுலேட்டர்களை வழங்குகிறது, இது இந்திய கடற்படையில் நடைமுறை பயிற்சியை கணிசமாக மேம்படுத்தும்.
இளைஞர் நலன் மற்றும் விளையாட்டு அமைச்சகம்
குவஹாத்தியில் பிப்ரவரி 6 முதல் 8-ந் தேதி வரை இளைஞர் 20 உச்சிமாநாட்டின் தொடக்க கூட்டத்திற்கு மத்திய இளைஞர் நலத்துறை ஏற்பாடு
ஜி20 தலைமைத்துவ கட்டமைப்பின் கீழ், இளைஞர் 20 உச்சிமாநாடு 2023-ஐ ஏற்பாடு செய்யும் பொறுப்பு மத்திய இளைஞர் நலத்துறையிடம் விடப்பட்டுள்ளது. இதனையொட்டி இளைஞர் நலத்துறை வரும் 6-ந் தேதி முதல் 8-ந் தேதி வரை அசாம் மாநிலம் குவஹாத்தியில் இளைஞர் 20 தொடக்க கூட்டத்திற்கு ஏற்பாடு செய்துள்ளது. மத்திய இளைஞர் நலன் மற்றும் விளையாட்டுத்துறை அமைச்சர் வெள்ளை அறிக்கை வெளியிடும் நிகழ்ச்சி நிறைவு நாளான 8-ந் தேதி நடைபெறும்.
ஜி20 அமைப்பின் தலைமைப் பொறுப்பை ஓராண்டு காலத்திற்கு இந்தியா 2022 டிசம்பர் 1-ந் தேதி ஏற்றது. உலகமே ஒரே குடும்பம் என்னும் மந்திரத்தையொட்டி, ஒரே பூமி ஒரே குடும்பம் ஒரே எதிர்காலம் என்னும் கருப்பொருளை இந்தியாவின் தலைமைத்துவம் வெளியிட்டுள்ளது.
இளைஞர் 20 என்ற நிகழ்ச்சி, ஜி20 அதிகாரப்பூர்வ நிகழ்ச்சிக்குழுக்களில் ஒன்றாகும். இந்த இளைஞர் 20 இந்தியா முழுவதும் நாளைய சிறப்பான எதிர்காலத்திற்கான வரைவை உருவாக்க கருத்துக்களை வரவேற்று விவாதிக்கும். ஜி20 முன்னுரிமைகள் குறித்த கருத்துக்களை இளைஞர்கள் வெளியிடுவதற்கான தளமாக இளைஞர் 20 உச்சிமாநாடு அமையும்.
இந்த தகவல்களை இளைஞர் நலத்துறை செயலாளர் திருமிகு மீட்டா ராஜீவ்லோச்சன் புதுதில்லியில் செய்தியாளர்களிடம் தெரிவித்தார். பணிகளின் எதிர்காலம், பருவநிலை மாற்றம் மற்றும் பேரிடர் அபாயக்குறைப்பு, அமைதி கட்டமைப்பு மற்றும் நல்லிணக்கம், பகிரப்பட்ட எதிர்காலம், சுகாதாரம், நலவாழ்வு மற்றும் விளையாட்டு ஆகிய ஐந்து அம்சங்கள் இளைஞர் 20-ன் கருப்பொருட்களாக இருக்கும் என்று அவர் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
கேரள மாநிலம் திருவனந்தபுரத்தில் முதலாவது ஜி20 சுகாதார பணிக்குழுக் கூட்டத்தில் மத்திய சுகாதாரத்துறை இணையமைச்சர் டாக்டர் பாரதி பிரவின் பவார், வெளியுறவு இணையமைச்சர் திரு எஸ் வி முரளிதரன் ஆகியோர் உரையாற்றினர்
எந்தவித சுகாதார நெருக்கடியும், உலகின் ஒருங்கிணைந்த பொருளாதார நெருக்கடிக்கு வழிவகுக்கும் என்பதால், தொற்றுநோய்க்கான கொள்கையை நமது சுகாதாரக் கொள்கையின் ஒரு பகுதியாக உருவாக்க வேண்டும் என்று மத்திய சுகாதாரம் மற்றும் குடும்ப நலத்துறை இணையமைச்சர் டாக்டர் பாரதி பிரவின் பவார் தெரிவித்துள்ளார். ஜி20 இந்தியா தலைமைத்துவத்தின் கீழ், கேரள மாநிலம் திருவனந்தபுரத்தில் இன்று தொடங்கிய முதலாவது ஜி20 சுகாதார பணிக்குழுக் கூட்டத்தில் உரையாற்றிய போது அவர் இதனைத் தெரிவித்தார்.
பெருந்தொற்று தடுப்பு, தயார் நிலை மற்றும் மீட்பு நடவடிக்கைகளின் பல்வேறு துறைகள், ஒருங்கிணைந்து செயல்படுவது அவசியம் என்று அவர் கூறினார். எதிர்கால சுகாதாரப் பேரிடரை எதிர்கொள்வதற்கு, சமுதாயத்தை வலுப்படுத்துவதும், அதிகாரமளித்தலும் அவசியம் என்று அவர் வலியுறுத்தினார். கொவிட்-19 தொற்று இறுதி தொற்றாக இருக்காது என்று கூறிய அவர், இதன் மூலம் கற்றுக்கொண்ட பாடத்தை எதிர்கால தயார் நிலை, மீட்புக்கான திட்டங்களை உருவாக்குதல் ஆகியவற்றுக்கு பயன்படுத்த வேண்டும் என்று கேட்டுக்கொண்டார். நமது திறன்களை பல்வகைப்படுத்துவது அவசியம் என்று கூறிய அவர், எந்தவொரு சுகாதார நெருக்கடியையும் நாம் கூட்டாக எதிர்கொண்டு பாதுகாத்துக் கொள்ள வேண்டும் என்று வலியுறுத்தினார்.
இந்த நிகழ்ச்சியில் பேசிய வெளியுறவுத்துறை இணையமைச்சர் திரு எஸ் வி முரளிதரன், இந்தியாவின் வலிமையான மருத்துவ நடைமுறை மற்றும் புதுமை கண்டுபிடிப்புகளின் கலாச்சாரம் குறித்து எடுத்துரைத்தார். எந்தவித சுகாதார நெருக்கடியையும், திறம்பட எதிர்கொள்வதற்கு நமது திட்டத்தை சீரமைப்பது அவசியம் என்று பிரதிநிதிகளை அவர் வலியுறுத்தினார். எதிர்காலத்தில் எந்தவொரு சுகாதார சவாலையும் எதிர்கொள்ள நம்மைக் கூட்டாக தயார்படுத்திக்கொள்ள வேண்டும் என்று அவர் கூறினார்.
இந்தக் கூட்டத்தில் நித்தி ஆயோக் உறுப்பினர்  டாக்டர் வி கே பால், மத்திய சுகாதாரத்துறை செயலாளர் திரு ராஜேஷ் பூஷன் உள்ளிட்டோர் கலந்துகொண்டனர்.
சட்டம் மற்றும் நீதித்துறை அமைச்சகம்
சட்டீஸ்கர் உயர்நீதிமன்ற நீதிபதி சரத் குமார் குப்தா பதவி விலகினார்
சட்டீஸ்கர் உயர்நீதிமன்ற நீதிபதி சரத்குமார் குப்தா, 2021 மார்ச் 31ம் தேதி முதல் பதவி விலகியுள்ளார். இது தொடர்பான அறிவிப்பை, மத்திய சட்டம், நீதி அமைச்சகத்தின் நீதித்துறை வெளியிட்டுள்ளது.
நீதிபதி திரு சரத் குமார் குப்தா, பி.எஸ்சி., எல்எல்.பி, கடந்த 1985ம் ஆண்டு நீதித்துறையில் இணைந்தார். பல இடங்களில் அவர் நீதித்துறை அதிகாரியாக பல்வேறு பொறுப்புகளில் பணியாற்றினார். அவர் சட்டீஸ்கர் உயர்நீதிமன்றத்தின் கூடுதல் நீதிபதியாக கடந்த 2017ம் ஆண்டு நியமிக்கப்பட்டார் மற்றும் நிரந்தர நீதிபதியாக கடந்த 2019ம் ஆண்டு நியமிக்கப்பட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1714515